Akademický senát STU

12. 03. 2018

**Ďalšie podmienky prijímania na štúdium doktorandských študijných programov priestorové plánovanie**

**v ŠO 5.1.2. priestorové plánovanie**

**v akademickom roku 2018/2019**

**na Slovenskej technickej univerzite v Bratislave,  
Ústave manažmentu**

Predkladá: **prof. Ing. Robert Redhammer, PhD.**

rektor

Vypracoval: **doc. Ing. Daniela Špirková, PhD.**

zástupca riaditeľa pre vzdelávanie ÚM STU

Zdôvodnenie: viď priložená dôvodová správa

Návrh uznesenia: Akademický senát STU schvaľuje materiál: „Ďalšie podmienky prijímania na štúdium doktorandských študijných programov priestorové plánovanie v ŠO 5.1.2. priestorové plánovanie v akademickom roku 2018/2019 na Slovenskej technickej univerzite v Bratislave, Ústave manažmentu“.

1. bez pripomienok
2. s pripomienkami

**Dôvodová správa**

**Ďalšie podmienky prijímania**

**na štúdium doktorandských študijných programov**

**priestorové plánovanie**

**v ŠO 5.1.2. priestorové plánovanie**

**v akademickom roku 2018/2019**

**na Slovenskej technickej univerzite v Bratislave, Ústave manažmentu**

Materiál je predkladaný z nasledujúcich dôvodov:

V zmysle § 9 ods. 1 písm. m) zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (ďalej len „zákon“) v spojení s čl. 4 bod 2 vnútorného predpisu STU č. 5/2013 zo dňa 25.06.2013 „Pravidlá a podmienky prijímania na štúdium študijných programov prvého, druhého a tretieho stupňa na Slovenskej technickej univerzite v Bratislave“ v znení dodatku č. 1 (ďalej len „pravidlá a podmienky prijímania na STU“ alebo „STU“) je potrebné, aby Akademický senát STU schválil Ďalšie podmienky prijímania na štúdium doktorandských študijných programov priestorové plánovanie v ŠO 5.1.2. priestorové plánovanie v akademickom roku 2018/2019, ktoré sa budú uskutočňovať na Ústave manažmentu STU.

STU je povinná podľa § 57 ods. 5 zákona podmienky prijatia schválené Akademickým senátom STU spolu s ďalšími informáciami o prijímacom konaní zverejniť včas, najneskôr dva mesiace pred posledným dňom určeným na podanie prihlášok na štúdium. Ak je súčasťou overenia splnenia podmienok prijatia prijímacia skúška, STU zverejní v rámci podmienok prijatia aj spôsob overovania ich splnenia, formu a rámcový obsah skúšky a spôsob vyhodnocovania jej výsledkov.

prof. Ing. Robert Redhammer, PhD.

rektor

**Ďalšie podmienky prijímania**

**na štúdium doktorandských študijných programov**

**priestorové plánovanie**

**v ŠO 5.1.2. priestorové plánovanie**

**v akademickom roku 2018/2019**

**na Slovenskej technickej univerzite v Bratislave, Ústave manažmentu**

**Forma štúdia**

denná

**Stupeň štúdia**

tretí

**Štandardná dĺžka štúdia**

3 roky

**Udelený akademický titul po absolvovaní študijného programu**

PhD.

**Jazyk, v ktorom sa má študijný program uskutočňovať**

|  |  |  |  |
| --- | --- | --- | --- |
| **ID ŠP** | **Názov ŠP** | **Názov ŠO** | **Jazyk uskutočňovania** |
| 104572 | priestorové plánovanie | 5.1.2. priestorové plánovanie | anglický jazyk |
| 11019 | priestorové plánovanie | 5.1.2. priestorové plánovanie | slovenský jazyk  anglický jazyk |

V súlade s § 57 zákona č. 131/2002 Z. z. o vysokých školách a o zmene a doplnení niektorých zákonov (ďalej len „zákon“), ako aj  čl. 21 Štatútu STU a čl. 4 vnútorného predpisu č. 5/2013 Pravidiel a podmienok prijímania na štúdium študijných programov prvého, druhého a tretieho stupňa na Slovenskej technickej univerzite v  Bratislave v znení dodatku č. 1 sa určujú ďalšie podmienky prijatia na doktorandské študijné programy (ďalej len ŠP) priestorové plánovanie realizované na Ústave manažmentu Slovenskej technickej univerzity v Bratislave (ďalej len „ÚM STU“ alebo „STU“) v akademickom roku 2018/2019:

1. Počet uchádzačov, ktorý plánuje ÚM STU prijať na štúdium
2. Doklady k prihláške na štúdium
3. Forma a rámcový obsah prijímacej skúšky
4. Spôsob overovania splnenia podmienok prijatia na štúdium a vyhodnocovania výsledkov prijímacej skúšky
5. **Počet uchádzačov, ktorý plánuje ÚM STU prijať na štúdium ŠP**

V akademickom roku 2018/2019 plánuje ÚM STU prijať nasledovný počet uchádzačov o štúdium v ŠP priestorové plánovanie po splnení podmienok prijatia:

|  |  |  |  |  |
| --- | --- | --- | --- | --- |
| **ID ŠP** | **Názov ŠP** | **Názov ŠO** | **Jazyk**  **uskutočňovania** | **Predpokladaný počet**  **uchádzačov** |
| 104572 | priestorové plánovanie | 5.1.2. priestorové plánovanie | anglický jazyk | 5 |
| 11019 | priestorové plánovanie | 5.1.2. priestorové plánovanie | slovenský jazyk anglický jazyk | 5 |

**Základnou podmienkou prijatia na štúdium** doktorandských ŠP je získanie vysokoškolského vzdelania druhého stupňa.

**Ďalšou podmienkou prijatia na štúdium** doktorandských ŠP priestorové plánovanie je úspešné absolvovanie prijímacej skúšky a zaplatenie poplatku za materiálne zabezpečenie prijímacieho konania.

Prijímacieho konania na štúdium doktorandských ŠP priestorové plánovanie v dennej forme štúdia sa môžu zúčastniť uchádzači, ktorí sa prihlásili na témy dizertačných prác vypísané ÚM STU. Pre každú z vypísaných tém je určený školiteľ. Uchádzač o štúdium sa prihlási jednou prihláškou na jednu z vypísaných tém.

1. **Povinné doklady k prihláške na štúdium a spôsob doručenia prihlášky**

2.1. Prihlášky na štúdium sa doručujú na adresu: Slovenská technická univerzita, Ústav manažmentu, študijné oddelenie, Vazovova 5, 812 43 Bratislava **v lehote určenej na podávanie prihlášok v zmysle schváleného harmonogramu prijímacieho konania.**

* 1. Prihlášku je potrebné doručiť v elektronickej forme bez zaručeného elektronického podpisu použitím akademického informačného systému STU (ďalej len „AIS“).

Uchádzač o štúdium môže doručiť aj písomnú prihlášku vyplnenú mimo AIS na tlačive predpísanom MŠVVaŠ SR.

Odoslanie prihlášky (elektronicky alebo poštou) spolu s požadovanými prílohami uvedenými v bode 2.3. je nevyhnutnou podmienkou pre úspešné podanie prihlášky na štúdium na STU.

* 1. Povinné doklady k  prihláške:
  2. štruktúrovaný životopis podpísaný uchádzačom,
  3. motivačný list podpísaný uchádzačom,
  4. doklad o zaplatení poplatku za materiálne zabezpečenie prijímacieho konania (ústrižok šeku, potvrdenie o prevode v banke, resp. výpis z účtu, z ktorého musí byť jasné priezvisko a meno uchádzača, za ktorého bol poplatok uhradený),
  5. rámcový projekt k téme  dizertačnej práce,
  6. overená kópia vysokoškolského diplomu,
  7. overená kópia vysvedčenia o štátnej skúške,
  8. overená kópia dodatku k diplomu alebo výpis absolvovaných predmetov o vykonaných skúškach.

*(U absolventov STU overená kópia dokladov uvedených v písm. e, f, g nie je podmienkou, overenie platí iba pre uchádzačov mimo STU).*

* 1. uchádzači, ktorí absolvovali vzdelanie potrebné pre splnenie základnej podmienky prijatia na štúdium v zahraničí, doložia k prihláške rozhodnutie o uznaní dokladov o vzdelaní vydané v súlade s § 36 alebo 39 zákona č. 422/2015 Z. z. o uznávaní dokladov o vzdelaní a o uznávaní odborných kvalifikácií a o zmene a doplnení niektorých zákonov v znení neskorších predpisov,
  2. uchádzači so špecifickými potrebami predkladajú spolu s prihláškou žiadosť na účely vyhodnotenia ich špecifických potrieb a určenia rozsahu podporných služieb pre prijímacie konanie v zmysle Smernice rektora číslo 5/2013-SR, ktorá je uvedená na

<http://www.stuba.sk/sk/studentov/studenti-a-uchadzaci-so-specifickymi-potrebami.html?page_id=6717> z dôvodov vytvorenia primeraných podmienok pre absolvovanie prijímacej skúšky zo strany STU. Uchádzačom so špecifickými potrebami sa na ich žiadosť na základe vyhodnotenia ich špecifických potrieb určí forma prijímacej skúšky a spôsob jej vykonania s prihliadnutím na ich špecifické potreby.

* 1. Odporúčané doklady k prihláške:

1. zoznam publikovaných i nepublikovaných prác uchádzača, odborných posudkov o týchto prácach, výsledkov odbornej činnosti,
2. certifikát o znalosti jazyka / doklad o štátnej skúške z cudzieho jazyka.

V prípade, že prihláška nebude obsahovať všetky údaje alebo nebudú k prihláške priložené všetky povinné doklady uvedené v tomto bode, ÚM STU je oprávnený písomne vyzvať uchádzačov na odstránenie nedostatkov v prihláške a doplnenie chýbajúcich dokladov v určenom termíne. Ak uchádzači túto povinnosť v  stanovenom termíne nesplnia, bude im doručené rozhodnutie o neprijatí na štúdium ŠP pre nesplnenie podmienok prijatia na štúdium.

1. **Forma a rámcový obsah prijímacej skúšky**

Súčasťou prijímacieho konania na štúdium doktorandských ŠP je prijímacia skúška. Uchádzači budú písomne pozvaní na prijímaciu skúšku najneskôr dva týždne pred jej konaním.

Úlohou prijímacej skúšky je overiť schopnosti uchádzačov o štúdium. Hlavnou časťou prijímacej skúšky je ústny pohovor a prezentácia riešenia problému v dizertačnej práci. Overovanie vedomostí a poznatkov prostredníctvom prijímacej skúšky je z predmetov inžinierskeho alebo magisterského študijného programu súvisiacich so zvoleným doktorandským študijným programom a vybranou témou dizertačnej práce. Cieľom prijímacej skúšky je zistenie predpokladov uchádzačov pre samostatnú teoretickú a tvorivú činnosť v oblasti vedy a techniky alebo umenia a zistenie zodpovedajúcej úrovne ich odborných znalostí. Skúška sa realizuje v slovenskom a anglickom jazyku.

**Rámcový obsah prijímacej skúšky**

* + teoreticko-odborná rozprava k vybranej téme dizertačnej práce
  + zistenie jazykových schopností uchádzača z anglického jazyka (v rámci teoreticko-odbornej rozpravy k vybranej téme dizertačnej práce)

1. **Spôsob overovania splnenia podmienok prijatia na štúdium a vyhodnocovania výsledkov prijímacej skúšky**

Prijímacia skúška sa koná pred skúšobnou komisiou vymenovanou rektorom STU, ktorá na neverejnom zasadnutíhodnotí splnenie nasledovných kritérií prijímacej skúšky:

* teoreticko-odborné schopnosti a predispozície k vedeckej práci a celková odborná úroveň, ktorú preukázal pri rozprave k vybranej téme dizertačnej práce – **0-30 b**
* úroveň jazykových znalostí – **0-30 b**
* rozsah a kvalita publikačnej činnosti –– (napr. publikovanie v odbornom časopise, účasť na medzinárodnom podujatí, príspevok v zborníku a iné …) – **0-20 b**
* výsledky v súťažiach študentských vedeckých a odborných prác – **0-10 b**
* účasť na zahraničnej študentskej mobilite (Sokrates / Erasmus, Leonardo da Vinci a iné ), účasť na študentských workshopoch, letnej škole – **0-10 b**

Na štúdium môžu byť prijatí uchádzači, ktorí dosiahnu **najmenej 60 bodov**.

Vyhodnocovanie výsledkov prijímacieho konania posudzuje prijímacia komisia, ktorú vymenuje rektor STU. Prijímacia komisia predloží rektorovi STU návrh na prijatie úspešných uchádzačov o štúdium.

Uchádzači, ktorí nepreukážu splnenie základnej podmienky prijatia na štúdium v čase overovania splnenia podmienok na prijatie, môžu byť na štúdium prijatí podmienečne s tým, že sú povinní preukázať splnenie základnej podmienky prijatia na štúdium najneskôr v deň určený na zápis na štúdium.

Rozhodnutia o výsledku prijímacieho konania sa uchádzačom doručia v písomnej forme zásielkou do vlastných rúk do 30 dní od termínu overenia splnenia podmienok prijatia na štúdium, t. j. odo dňa zasadnutia prijímacej komisie.

Uchádzačom, ktorých miesto pobytu nie je známe, sa doručuje vyvesením na úradnej výveske ÚM STU počas 15 dní. Posledný deň tejto lehoty sa považuje za deň doručenia.

Uchádzači môžu podať žiadosť o preskúmanie rozhodnutia o výsledku prijímacieho konania do ôsmich dní odo dňa jeho doručenia rektorovi STU. Žiadosť sa podáva na adresu: Slovenská technická univerzita, Ústav manažmentu, študijné oddelenie, Vazovova 5, 812 43 Bratislava.

Rektor STU môže vyhlásiť 2. kolo prijímacieho konania v prípade, že nebude naplnený plánovaný počet prijatých uchádzačov na štúdium v zmysle bodu 1 týchto podmienok. Termíny na podanie prihlášky, konania prijímacej skúšky a zasadnutia prijímacej komisie budú zverejnené na webovej stránke Slovenskej technickej univerzity, ÚM STU v zmysle schváleného harmonogramu prijímacieho konania.

1. Na ustanovenia, uvedené v týchto ďalších podmienkach prijímania, ktoré upravujú spôsob doručovania, sa vzťahujú ustanovenia zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon  
   o e-governmente) v znení neskorších predpisov.
2. Ďalšie podmienky prijímania na doktorandské študijné programy priestorové plánovanie v študijnom odbore 5.1.2. priestorové plánovanie na Slovenskej technickej univerzite v Bratislave, Ústave manažmentu v akademickom roku 2018/2019 nadobúdajú platnosť a účinnosť dňom schválenia v Akademickom senáte STU v Bratislave.

V Bratislave, dňa 12. marca 2018

prof. Ing. Ján Híveš, PhD. prof. Ing. Robert Redhammer, PhD

predseda AS STU rektor STU